Taxi rol, 12 beseer in Elsiesrivier | Netwerk24
Deur Warda Meyer 06 Julie 2018 21:01
12 mense is beseer in ’n taxi-ongeluk in Elsiesrivier.Foto: Verskaf
Twaalf mense is beseer toe die taxi waarin hulle gery het op die hoek van Owenweg en 35ste Laan in Elsiesrivier in Kaapstad gerol het.
Volgens Kenny Africa, die Wes-Kaapse verkeershoof, was twee voertuie betrokke in die ongeluk en het die taxi omgeslaan en op sy dak beland.
Paramedici van ER24-nooddienste, metro-reddingsdienste en brandweerdienste het op die toneel aangekom en die taxi op sy dak gesien lê.
Russel Meiring, ER24-woordvoerder, het gesê die insittendes het toe reeds uit die voertuig geklim en op die toneel rondgeloop.
“Paramedici het die pasiënte ondersoek en bevind dat 12 ligte tot matige beserings opgedoen het. Die beseerdes is op die toneel behandel en na ’n nabygeleë daghospitaal vervoer vir verdere behandeling,” het Meiring gesê.
Meer oor: Er24 | Elsiesrivier
Vrou dood, passasiers uitgeslinger toe taxi rol